proxectonos/corpus_dominio_legal_administrativo_tmp huggingface dataset:
IN407A 2020/026-4. CONCESIÓN A UFD DISTRIBUCIÓN ELECTRICIDAD, S. A., DE CONSTRUCIÓN DUNHA INSTALACIÓN ELÉCTRICA QUE NO CONCELLO DE MOS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 27/05/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Consonte ao establecido na disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo indicado non comezará a contar ata a perda de vixencia do referido Real decreto ou, no seu caso, as prórrogas do mesmo en relación coa suspensión de prazos administrativos. Pontevedra, 14 de maio de 2020 O xefe territorial Ignacio Rial Santomé
DELEGACIÓN ESPECIAL ESTADIO MUNICIPAL DE BALAÍDOS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 15/09/2020)

Por Resolución da Alcaldía de data 18 e 26 de xuño de 2019 levouse a cabo a estruturación das Áreas executivas e/ou materiais dirixidas polos Sres/as Concelleiros/as do goberno municipal, e a conseguinte atribución xenérica de competencias. En virtude de dita resolución foi creada entre outras a Área de Fomento e Servizos, dirixida polo Concelleiro Delegado da Área, D. F. Javier Pardo Espiñeira, atribuíndoselle a dirección, xestión, organización, planificación e coordinación da actuación na Area co fin de acadar os obxectivos previstos. Existindo unha serie de proxectos e asuntos determinados de natureza e carácter transversal que aconsellan a realización dunha delegación especial de conformidade co sinalado no artigo 43.5. a) do Regulamento de Organización, funcionamento e réxime xurídico das entidades locais, RD 2568/1986, de 28 de novembro, polo que se aproba o Regulamento de Organización, Funcionamento, e Réxime Xurídico das Entidades Locais, esta Alcaldía-Presidencia, en exercicio da potestade de dirección do goberno e das organizativas e estruturais, que en relación coa Administración Municipal, ostenta esta Alcaldía ex artigo 124.4 da Lei 7/1985, do 2 de abril, Reguladora das Bases de Réxime Local Primeiro: Delegar no Concelleiro Delegado de Fomento e Servizos, D. F. Javier Pardo Espiñeira, tódalas atribucións precisas para a dirección política, xestión, seguimento, tramitación e execución da totalidade das obras e servizos de mantemento necesarios no Estadio Municipal de Balaídos, coa excepción dos espazos deportivos baixo a grada de Río xestionados pola Concellería de Deportes. Segundo: Para os efectos da presente delegación utilizaranse os créditos necesarios das seguintes aplicacións orzamentarias de gasto: 9330.632.00.05 (acondicionamento local grada Tribunal EM. Balaídos) 9330.63200.10 (investimentos mellora EM. Balaídos), 9330.227.06.04 (estudos técnicos mantemento municipal E. M. Balaídos) Terceiro: A presente Resolución entrará en vigor no mesmo momento da súa sinatura sen prexuizo da súa publicación no Boletín Oficial da Provincia, conforme co establecido no artigo 44.2 do RD 2568/1986 e na sede electrónica municipal conforme co disposto no artigo 6 da Lei 19/2013, do 9 de decembro de Transparencia, Acceso á Información Pública e Bo Goberno, así como na rede Intranet ao obxecto do seu coñecemento polas distintas dependencias e unidades administrativas Cuarto: Dar conta ao Pleno da Corporación para o seu coñecemento. Vigo, na data da sinatura dixital. O Alcalde-Presidente Abel Caballero Álvarez.—A Secretaria do Goberno Local, Mª Concepción Campos Acuña.
APROBACIÓN DO PADRÓN DE AUGA 2020-1B
ADMINISTRACIÓN LOCAL — Municipal — Poio (Recadación, 12/06/2020)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2020 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día dezasete de abril do dous mil vinte, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2020. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, de conformidade coa disposición adicional oitava do Real decreto lei 11/2020, do 31 de marzo polo que se adoptan medidas urxentes complementarias no ámbito social e económico para facer fronte ao COVID-19, o cómputo do prazo para interpoñer recursos en vía administrativa ou para instar calquera outros procedementos de impugnación, reclamación, conciliación, mediación e arbitraxe que os substitúan de acordo co previsto nas Leis, en calquera procedemento do que poidan derivarse efectos desfavorables ou de gravame para o interesado, computarase desde o día hábil seguinte á data de finalización da declaración do estado de alarma, con independencia do tempo que transcorrese desde a notificación da actuación administrativa obxecto de recurso ou impugnación con anterioridade á declaración do estado de alarma; será de sesenta días. O anterior enténdese sen prexuízo da eficacia e executividade do acto administrativo obxecto de recurso ou impugnación. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Poio, a 4 de xuño de 2020 v. e pr. O ALCALDE D. Luciano Sobral
CONTRATACIÓN DE UN/UNHA AUXILIAR ADMINISTRATIVO/A COMO PERSOAL LABORAL TEMPORAL A XORNADA COMPLETA
ADMINISTRACIÓN LOCAL — Municipal — Silleda (Persoal, oposicións, 06/11/2020)

Mediante acordo da Xunta de Goberno Local deste Concello do 27 de outubro de 2020, aprobáronse as BASES PARA SELECCCIÓN DE UN/UNHA AUXILIAR ADMINISTRATIVO/A COMO PERSOAL LABORAL TEMPORAL A XORNADA COMPLETA PARA SUBSTITUIR A PERSOA QUE OCUPA ESTE POSTO CON CARÁCTER INDEFINIDO E NON FIXO QUE SE ATOPA EN BAIXA POR ILT. O prazo de presentación de solicitudes é de cinco (5) días hábiles a contar desde o seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Silleda e no Taboleiro de Anuncios ubicado na sede electrónica da entidade (https://silleda.sedelectronica. gal). Silleda, 30 de outubro de 2020 O ALCALDE.- Asdo. Manuel Cuiña Fernández
DH. A36.72582. SOLICITUDE DA CCUU LOUREIRO DE CONCESIÓN DE APROVEITAMENTO DE AUGAS NO LUGAR DE LOUREIRO, PARROQUIA DE FIGUEIROA (SAN MARTIÑO), CONCELLO DE CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/09/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital).
APROBACIÓN PADRÓN DA TAXA POLA PRESTACIÓN DO SERVIZO DE SUMIDOIROS E COEFICIENTE DE VERTEDURA, 2º SEMESTRE 2019
ADMINISTRACIÓN LOCAL — Municipal — Cambados (Recadación, 13/02/2020)

Confeccionado o Padrón da taxa pola prestación do servizo de sumidoiros e coeficiente de vertedura por Espina & Delfin, S. L., correspondente o 2º semestre do ano 2019 e aprobado polo DECRETO. Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado electronicamente.
EXPOSICIÓN PÚBLICA DA CONTA XERAL 2019 DO CONCELLO DO GROVE
ADMINISTRACIÓN LOCAL — Municipal — Grove, O (Presupostos e cadros de persoal, 09/10/2020)

Informada favorablemente pola Comisión Especial de Contas, en sesión celebrada o día 29 de setembro de 2020, a Conta Xeral do exercizo de 2019, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este periodo de exposición e oito días máis, según o disposto no artigo 212 do RDLeg 2/2004 de 5 de marzo, antes de levala ao Pleno para a súa aprobación definitiva. O Grove. O Alcalde, Jose Antonio Cacabelos Rico. (Documento asinado dixitalmente a marxe).
MODIFICACIÓN DA ORDENANZA FISCAL DA TAXA DO SERVIZO DE RECOLLIDA DE RESÍDUOS SÓLIDOS URBANOS E A DE TRATAMENTO E ELIMINACIÓN DE RESÍDUOS SÓLIDOS URBANOS
ADMINISTRACIÓN LOCAL — Municipal — Poio (Ordenanzas e Regulamentos, 26/06/2020)

O Pleno deste Concello, en sesión extraordinaria realizada o día 16 de xuño de 2020, acordou aprobar provisionalmente a modificación da Ordenanza Fiscal reguladora da taxa pola prestación do servizo de recollida de resíduos sólidos urbanos e da Ordenanza Fiscal reguladora da taxa pola prestación do servizo de tratamento e eliminación de resíduos sólidos urbanos. Quedando as mesmas expostas a información pública neste Concello, polo prazo de 30 días, a contar do seguinte a publicación deste anuncio no BOP, para audiencia aos interesados e presentar as alegacións oportunas e de non presentarse alegación ningunha entederanse aprobadas definitivamente, de conformidade coa artigo 17.4 do Texto Refundido da Lei de Facendas Locais, aprobado por Real Decreto Lexislativo 2/2004, de 5 de marzo. (Asinado dixitalmente a marxe) O ALCALDE: Luciano Sobral Fernández
DECRETO DE DELEGACIÓN DE COMPETENCIA DO ALCALDE PARA A CELEBRACIÓN DUN MATRIMONIO CIVIL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 12/05/2020)

Ante a solicitude de Mauren Taybi Van de Velde e Crescencio Chaara Ezzine, expoñendo que desexan contraer matrimonio o día 16 de maio deste ano, ás 12:30 horas, no municipio do Grove. No uso das facultades que me veñen conferidas pola lei: Delegar as funcións propias da Alcaldía, para este acto en concreto, na concelleira María López Prieto. Mándao e asínao o alcalde, José A. Cacabelos Rico, no Grove, na data indicada na marxe, do que como secretario da corporación dou fe aos efectos do disposto no artigo 3.2e) do Real Decreto 128/2018, de 16 de marzo. Documento asinado electronicamente na marxe. O alcalde, O secretario, José A. Cacabelos Rico Javier López Mera
MODIFICACIÓN DAS DELEGACIÓNS AOS CONCELLEIROS-DELEGADO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 18/08/2020)

Expediente: 768/2020 Visto que tras a constitución da nova corporación local o 15 de xuño de 2019, a través da resolución de alcaldía nº 2019-0301 de 08/07/2019, outorgáronse as delegacións especiais a favor dos membros da Corporación. Considerando a necesidade de reorganizar algunhas das competencias delegadas, en virtude dos artigos 23.4 da Lei 7/1985, do 2 de abril, Reguladora das Bases do Réxime Local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro, e visto o informe do secretario municipal, pola presente Primeiro.- Modificar as delegacións realizadas no Decreto nº 2019-0301, quedando co seguinte contido: 1.- Obras e Servizos: D. Marcelo Patricio Antoni Lluis Utesa Guspi.2.- Promoción económica e Sectores produtivos: Dª. Raquel Sara El Boujaddaini Arasa.3.- Cultura, Mocidade e Normalización lingüística: D. Ivan Ivanov Gini Enoma.4.- Medio Ambiente, Urbanismo e Infraestruturas: D. Santiago Marcos Maffiotte Fernandez de Mendia.5. Cementerios, Sanidade e Consumo, Servizos Sociais e Migración: Dª. Vanesa Rocio Dey Benaceur.6. Educación e Novas Tecnoloxías: Dª. Rita Ana Bienert De la Haza.7.- Turismo e Deportes: D. Maximino Antonio Escuris Mallols 8.- Facenda, Persoal e Igualdade: Dª. Carmen Gallego Calvar. Segundo.- Todas as delegacións especiais, comprenderán a dirección interna e a xestión dos servizos correspondentes, en favor dos concelleiros que se relacionan, sen incluír a facultade de resolver mediante actos administrativos que afecten a terceiros. Terceiro.- Do presente decreto darase conta ao Pleno na primeira sesión que celebre, e publicarase no Boletín Oficial da Provincia e publicarase tamén no taboleiro e no Portal de Transparencia do Concello, sen prexuízo da súa efectividade dende o día seguinte á súa sinatura. Cuarto.- Notificar este decreto aos interesados, facéndolles saber que a delegación entenderase aceptada tacitamente se no termo de TRES DÍAS hábiles contados dende a notificación do presente decreto, non fan manifestación expresa ante o órgano delegante, da súa non aceptación. O alcalde, (sinatura electrónica na marxe)
SUBVENCIÓNS CONCEDIDAS NO SERVIZO DE CULTURA
ADMINISTRACIÓN LOCAL — Provincial — Deputación Provincial (Subvencións e axudas, 03/01/2020)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de decembro, polo Servizo de Cultura desta Deputación Provincial: Plan ou programa: Escolas de música dependentes de Asociacións sen ánimo de lucro Convocatoria efectuada no BOPPO núm.154 de 13/08/2019 Aplicación orzamentaria: 19/330.3260.489.09
APROBACIÓN ORZAMENTO
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 10/01/2020)

Aprobado inicialmente pola Xunta de Goberno en sesión de data 30/12/2019, o presuposto para o exercicio económico de 2020 e o cadro de persoal para o devandito exercicio, en cumprimento do disposto no artigo 169.1 do RDL 2/2004 do 05.03 TRLFFL, e disposicións concordantes, exponse ó público, polo prazo de quince días hábiles, que comezarán a contar dende o seguinte ó da inserción do presente edicto no Boletín Oficial da Provincia, ó obxecto de que durante o mesmo se poidan facer as reclamacións e suxestións que se consideren oportunas, as que deberán ser dirixidas ao Presidente desta Mancomunidade. Tomiño, documento asinado dixitalmente ao marxe. O presidente.
RP MODIFICACIÓN NOMEANDO PRESIDENTA EFECTIVA COMISIÓN INFORMATIVA DE IGUALDADE
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/03/2020)

A Presidencia, en uso das facultades que lle confire a normativa local vixente, dita a seguinte As/os Presidentas/es das Comisións Informativas deberán ser nomeados pola Presidencia, de conformidade co disposto no art.58, d) do RD 2568/1986, de 28 de novembro, Resultando que mediante Resolución Presidencial núm.2019012987 de data 15/07/2019 foi nomeada Presidenta da Comisión Informativa de Igualdade a deputada Dona Honesta Juana Susana Igualada Ameyugo e que na sesión plenaria de data 28 de febreiro de 2020 tomouse coñecemento da súa renuncia. Considerando que a Presidencia pode delegar o exercicio de dita atribución segundo o disposto no art.34.2 da Lei 7/85, de 2 de abril, Considerando que a Presidencia nata das Comisións Informativas é o titular da Corporación, que nomeará Presidenta/e efectiva/o a calquera deputada/o pertencente ás mesmas, de conformidade co disposto no art.49 do Regulamento orgánico provincial, Considerando a prevalencia dos regulamentos organizativos ditados polos entes locais sobre as disposicións estatais regulamentarias non básicas, que regulen con carácter xeral o funcionamento de ditos entes, En uso das miñas atribucións, Nomear Presidenta efectiva da Comisión Informativa de Igualdade, a deputada Dona Betsy Sanchez de Leon Danylko. Queda modificada a Resolución Presidencial núm.2019012987 de nomeamento de Presidentas /es efectivas/os de data 15/07/2019, no senso anterior. Pontevedra, 13 de marzo de 2020 A Presidenta. O Secretario.
APROBACIÓN INICIAL ORDENANZA DE BENVIDA SOCIAL
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 02/10/2020)

O Pleno deste Concello, na súa sesión ordinaria do 24 de setembro de 2020, adoptou acordo de aprobación inicial da Ordenanza reguladora de actos ou cerimonias de benvida social e democrática do Concello de Ponte Caldelas. Os interesados poderán examinar o expediente e presentar as reclamacións que estimen oportunas dentro do prazo de 30 días hábiles, contados a partir do seguinte a esta publicación no Boletín Oficial da Provincia. De non se presentar reclamacións neste prazo, entenderase definitivamente aprobado o devandito acordo. O Alcalde – Andrés Díaz Sobral Documento asinado electronicamente ao marxe
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE TRES PRAZAS DE TÉCNICA OU TÉCNICO AUXILIAR DE EDUCACIÓN DIURNA (CL2019O)
ADMINISTRACIÓN LOCAL — Provincial — Deputación Provincial (Persoal, oposicións, 05/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.210, de 31 de outubro de 2019, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2017,2018 e 2019 (CL2019O), RESOLVO aprobar a lista provisional de persoas aspirantes admitidas e excluídas no proceso de selección de tres prazas de técnica ou técnico auxiliar de educación diúrna, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado de legado. O secretario.
MODIFICACIÓN BASES EXECUCIÓN ORZAMENTO
ADMINISTRACIÓN LOCAL — Municipal — Poio (Presupostos e cadros de persoal, 26/06/2020)

Aprobada inicialmente polo Pleno da Corporación, en sesión extraordinaria celebrada o 16 de xuño de 2020, a modificación da Base 54ª das Bases de Execución do Orzamento do ano 2020, sométese a modificación a información pública durante o prazo de 15 días hábiles mediante anuncio publicado no Boletín Oficial da Provincia; de non presentarse durante este prazo reclamación algunha ou alegación en contra do mesmo, a devandita modificación quedará aprobada definitivamente na forma que consta no expediente de conformidade co establecido no artigo 169.1 do Texto Refundido da Lei Reguladora de Facendas Locais, aprobada por RDL 2/2004, de 5 de marzo. (Asinado dixitalmente a marxe) O ALCALDE: Luciano Sobral Fernández
APROBACIÓN BASES ESPECÍFICAS E CONVOCATORIA PARA PRESENTACIÓN INSTANCIAS NA CATEGORÍA DE OFICIAL 1ª DE COCIÑA PARA CONFECCIÓN DE LISTAXES DE CONTRATACIÓN E NOMEAMENTOS DE PERSOAL TEMPORAL.
ADMINISTRACIÓN LOCAL — Municipal — Ponteareas (Persoal, oposicións, 10/03/2020)

Con data 17 de febreiro de 2020 aprobouse mediante Decreto nº 2020-0672, as Bases Específicas para a confección de listaxes de contratación e nomeamentos de persoal temporal na categoría de Oficial 1ª de Cociña, así como a aprobación da convocatoria para a presentación de instancias no prazo de 20 días naturais a partir do día seguinte á data de publicación deste anuncio no BOP. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro electrónico do Concello e na súa páxina web, www.ponteareas. gal, apartado de Oferta de Emprego Público. Ponteareas, documento asinado electronicamente O Alcalde, Xosé Represas Giráldez
APROBACIÓN INICIAL ANEXO PLAN ECONÓMICO FINANCEIRO 2020-2021
ADMINISTRACIÓN LOCAL — Municipal — Poio (Outros documentos, notificacións e informacións públicas, 10/07/2020)

O Pleno desta Corporación, en sesión extraordinaria celebrada o día 20 de maio de 2020 acordou a aprobación do Plan Económico-financeiro do Concello de Poio para os exercicios 2020-2021. Na sesión plenaria ordinaria celebrada o 30 de xuño de 2020 se prestou aprobación o Anexo I do mencionado Plan. De acordo co disposto nos artigos 23.4 da Lei Orgánica 2/2012, e 26 do Real Decreto lexislativo 1463/2007, o Concello de Poio deberá publicar o Plan no boletín oficial da Provincia coa finalidade de estar exposto o público durante o prazo de 15 días dende a súa publicación. Unha vez rematado este prazo de exposición pública, publicarase o texto do Plan no B. O. P a efectos exclusivamente informativos. (Asinado dixitalmente a marxe) O Alcalde, Luciano Sobral Fernández
DH. W36.69297. SOLICITUDE DE JOSÉ MANUEL PINTOS NOGUEIRA, DE AUTORIZACIÓN OBRAS PARA CONSTRUCIÓN MURO NO LUGAR DE ESTACIÓN, PORTELA (BARRO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/06/2020)

As obras solicitadas consisten en traballos de protección de noiro da parcela catastral 36002A20810288000AE, na beira do rego da Estación, nun treito de 27 metros de lonxitude. Executarase un noiro, de ata 1,70 metros de altura, con terra vexetal compactada e revexetada. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
SUSPENSIÓN PADRÓN E PERÍODO DE COBRO FEIRA CONCELLO DE LALIN 2020
ADMINISTRACIÓN LOCAL — Municipal — Lalín (Outros documentos, notificacións e informacións públicas, 17/04/2020)

Por Resolución de Concelleira delegada de Facenda do Concello de Lalín, de data 9 de marzo de 2020 foi aprobado o padrón fiscal correspondente aos postos da feira do ano 2020 polo concepto tributario taxa por instalación de postos, barracas, casetas de venda, espectáculos, atraccións ou recreo situados en terreo de uso público municipal, así como industrias na rúa e ambulantes e rodaxe cinematográfica por importe de 35.033,20 €; someténdose a exposición pública mediante anuncio publicado no Boletín Oficial da Provincia de Pontevedra con data 16 de marzo durante o prazo dun mes, contado a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, sita na Praza de Galicia 1, os días laborais en horario de atención ao público. Dadas as circunstancias excepcionais derivadas da crise sanitaria ocasionada actualmente polo COVID-19, e co fin de minimizar o impacto fiscal sobre os cidadáns como consecuencia da declaración do estado de alarma decretado polo Goberno, Vistos o Real Decreto 463/2020, do 14 de marzo, modificado polo RD 465/2020 do 17 de marzo, así como o Real Decreto Lei 8/2020 do 17 de marzo, de medidas urxentes e extraordinarias para facer fronte ó impacto económico e social do COVID-19. Esta Concellería Delegada de Facenda, no exercicio das competencias atribuídas polo artigo 21.1. f) da Lei 7/1985, de 2 de abril, reguladora das bases de réxime local, en relación co Decreto da Alcaldía de 29/06/2015 (BOP de 13/07/2015), en virtude do Decreto de Alcaldía de Delegación de Competencias de data 25 de xuño de 2019: Primeiro.-Suspender o padrón fiscal e o período de cobro establecido da taxa por servizo de instalación de postos, barracas, casetas de venda, espectáculos, atraccións ou recreo situados en terreo de uso público municipal, así como industrias na rúa e ambulantes correspondente ao ano 2020 composto por 167 recibos e que ascende a un total de 35.033,20 €. Segundo.-Aprobar un novo padrón fiscal para o ano 2020 unha vez finalizado o Estado de Alarma calculando de novo os importes correspondentes a cada contribuínte tendo en conta a realización do feito impoñible da taxa. Terceiro.-Publicar no BOP Pontevedra o anuncio polo que se decreta esta suspensión e no taboleiro de edictos municipal. Lalín, documento asinado electronicamente ao marxe. A concelleira delegada de Facenda Raquel Lorenzo Fernández
SELECCIÓN DE DOUS (2) TRABALLADORES /AS PARA AS OFICINAS DE TURISMO DO CONCELLO DE CAMBADOS EN RÉXIME LABORAL TEMPORAL A TEMPO PARCIAL
ADMINISTRACIÓN LOCAL — Municipal — Cambados (Persoal, oposicións, 23/06/2020)

Mediante Resolución de Alcaldía aprobáronse as bases para a selección de dous (2) traballadores /as para as oficinas de turismo do Concello de Cambados en réxime laboral temporal a tempo parcial (30 horas semanais), e na modalidade de contrato eventual por circunstancias da producción por un período de seis meses. O prazo de presentación de solicitudes é de sete días naturais contados a partir do seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Cambados e no Taboleiro de Anuncios ubicado na sede electrónica da entidade: Cambados (Asinado dixitalmente á marxe)
RP APRAZAMENTO PLENO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/03/2020)

Resultando que o 11 de marzo do 2020 a Organización Mundial da Saúde elevou a pandemia internacional a situación de emerxencia de saúde pública ocasionada polo COVID-19. Resultando que o 14 de marzo do 2020 o Goberno de España declarou o estado de alarma a través do Real Decreto 463/2020, de 14 de marzo (BOE nº 67/14 de marzo do 2020), establecendo novas medidas restritivas respecto á circulación e presenza de persoas en vías e espazos públicos. Resultando que nas instrucións ditadas o 15 de marzo do 2020 pola FEGAMP, como consecuencia desta situación de emerxencia, recoméndase suspender as sesións periódicas ou ordinarias dos órganos colexiados municipais/provinciais (Xunta de Goberno Local, Pleno da Corporación, Comisións Informativas, Xerencia de urbanismo, etc) a excepción da Comisión de Seguimento do COVID-19 ou calquera outra que fose preciso celebrar. Resultando que na orde de servizo emitida 0 15 de marzo do 2020 e na Resolución Presidencial, de 16 de marzo do 2020, de medidas extraordinarias para a determinación da actividade presencial na Deputación de Pontevedra, se establece a prohibición xenérica de celebración de calquera tipo de concentración ou de reunións de persoal salvo das derivadas da xestión institucional do COVID-19. Resultando que na Xunta de Voceiros da Deputación de Pontevedra, celebrada o 17 de marzo do 2020, acordouse por unanimidade aprazar a celebración das Comisións Informativas e do Pleno do mes de marzo ao ter a obriga as Administracións Públicas de extremar as precaucións co fin de protexer a seguridade e saúde da cidadanía e conter a progresión da enfermidade. Considerando a periodicidade das sesións das Comisións Informativas e do Pleno da Deputación Provincial de Pontevedra, establecidas segundo o acordo plenario adoptado na sesión extraordinaria e urxente celebrada o día 16 de xullo de 2019 (acordo nº 2.7303). Considerando o establecido no artigo 34.1c) da Lei 7/1985, de 2 de abril, reguladora das bases de réxime local e no artigo 61.4 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, Aprazar a celebración das Comisións Informativas e do Pleno da Corporación Provincial previstos para o mes de marzo do 2020 polos motivos expostos, sen prexuízo da posterior celebración dun Pleno extraordinario no próximo mes de abril se houbera asuntos que así o aconsellaran. Pontevedra, 18 de marzo de 2020.—A PRESIDENTA.—O SECRETARIO ACCIDENTAL.
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Moaña (Presupostos e cadros de persoal, 13/05/2020)

Aprobado inicialmente polo Pleno do Concello de Moaña en sesión extraordinaria celebrada o día 5 de maio de 2020 o Orzamento Xeral deste Concello e do Patronato Municipal Beiramar para o ano 2020 e a plantilla de persoal, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado. Asinado dixitalmente na marxe.
APROBACIÓN DEFINITIVA DO EXPEDIENTE ADMINISTRATIVO Nº 1402/2020 DE MODIFICACIÓN DE CRÉDITO Nº 44/2020 MEDIANTE SUPLEMENTO DE CRÉDITO
ADMINISTRACIÓN LOCAL — Municipal — Guarda, A (Presupostos e cadros de persoal, 15/09/2020)

Expediente: Modificación de crédito nº 44/2020 (Expte. advo. nº 1402/2020) Trámite: Anuncio de aprobación definitiva O Pleno deste Concello, en sesión ordinaria celebrada o día 31/07/2020, aprobou inicialmente o expediente de modificación de crédito nº 44/2020 mediante SUPLEMENTO DE CRÉDITO por un importe de 101.302,13 euros financiado con cargo a RLTGX, co seguinte detalle por capítulos: Durante o período de exposición ao público (BOPPO nº 153 de 11/08/2020) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. Na Guarda, O Alcalde, Antonio Lomba Baz Documento asinado electronicamente á marxe.
RESULTADO PROCESO SELECTIVO OPERARIO (OEP 2019) E NOMEAMENTO FUNCIONARIODE CARREIRA
ADMINISTRACIÓN LOCAL — Municipal — Meaño (Outros documentos, notificacións e informacións públicas, 24/03/2020)

Segundo o previsto no artigo 22 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo, concluído o proceso de selección de persoal funcionario, polo sistema de concurso- oposición, para a cobertura dunha praza de Operario pertencente á escala de Administración Especial, Subescala Servizos Especiais, Clase persoal de Oficios, Agrupacións Profesionais, correspondente a Oferta de Emprego Público 2019, faise público a relación de aprobados e a puntuación final obtida: Dando cumprimento aos artigos 62 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Emprego Público e o artigo 60 da Lei 2/2015, do 29 de abril, do emprego público de Galicia faise público que, a Alcaldía, mediante Resolución de data 12 de marzo de 2020, nomeou como Funcionario de carreira do Concello de Meaño para a praza de Operario pertencente á escala de Administración Especial, Subescala Servizos Especiais, Clase persoal de Oficios, Agrupacións Profesionais, correspondente a Oferta de Emprego Público 2019, a Don Ceferino Manuel Jose Joaquim Lostun Sheriff; debendo tomar posesión do seu cargo no prazo máximo dun mes, contado desde a data de publicación do seu nomeamento como funcionario de carreira no Boletín Oficial da Provincia de Pontevedra. En Meaño, documento datado e asinado dixitalmente. O alcalde Carlos Vieítez Fernández
APROBACIÓN INICIAL POLO PLENO, DA "MODIFICACIÓN DO REGULAMENTO DE RÉXIME INTERIOR DA ESCOLA INFANTIL MUNICIPAL (EIM)".
ADMINISTRACIÓN LOCAL — Municipal — Pontecesures (Ordenanzas e Regulamentos, 03/07/2020)

O Pleno deste Concello, na súa sesión do 17 de xuño de 2020, aprobou inicialmente a “Modificación do Regulamento de Réxime Interior da Escola Infantil Municipal (EIM)”, o que se anuncia aos efectos de que os interesados poidan examinar o expediente e presentar as reclamacións e/ou suxestións que estimen oportunas, dentro do prazo de 30 días hábiles contados a partir do seguinte ao da inserción deste anuncio no Boletín Oficial da Provincia. De non presentarse ningunha reclamación e/ou suxestión o acordo elevarase automaticamente a definitivo. Pontecesures, O Alcalde Juan Manuel Vidal Seage. (Documento asinado dixitalmente, na data indicada á marxe)
MODIFICACIÓN DA ORDENANZA FISCAL REGULADORA DA TAXA POR OCUPACIÓN DA VÍA PÚBLICA, CON MESAS E CADEIRAS
ADMINISTRACIÓN LOCAL — Municipal — Marín (Ordenanzas e Regulamentos, 23/12/2020)

En sesión ordinaria celebrada o día 11 de xuño de 2020 o Pleno da Corporación aprobou provisionalmente a modificación da ordenanza ordenanza fiscal reguladora da taxa por ocupación da vía pública, acordo elevado a definitivo ao non presentarse reclamacións no período de exposición pública. En cumprimento do establecido no artigo 17.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, publícase o texto da modificación da ordenanza fiscal reguladora da taxa por ocupación da vía pública, pola que se engade unha disposición transitoria que queda redactada como segue: Déixase sen efectos o disposto nesta ordenanza en relación ao feito impoñible da taxa pola ocupación da vía pública con mesas e cadeiras, exclusivamente, e polo período que comprende dende a data de entrada en vigor da modificación da ordenanza e o 31 de decembro de 2021. A Alcaldesa – Presidenta María P. Ramallo Vázquez
APROBACIÓN PROVISIONAL DO EXPTE.1553/2020 DE RECTIFICACIÓN-MODIFICACIÓN DO EXPTE. DE CRÉDITO EXTRAORDINARIO Nº 9-P/2020
ADMINISTRACIÓN LOCAL — Municipal — Lalín (Presupostos e cadros de persoal, 23/06/2020)

O Pleno da Corporación do Concello de Lalín, en sesión extraordinaria celebrada o día 15 de xuño de 2020, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2019 prorrogado para o 2020: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 15 de xuño de 2020 A Concelleira de Facenda Raquel Lorenzo Fernández Documento asinado dixitalmente
RECTIFICACIÓN DA RELACIÓN DEFINITIVA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO DO PROCESO DE SELECCIÓN TRES PRAZAS DE ORDENANZA, ESCALA DE ADMINISTRACIÓN XERAL, SUBESCALA SUBALTERNA (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 16/07/2020)

EXPEDIENTE: 2019054086 ASUNTO: Rectificación da relación definitiva, designación do tribunal e datas da súa constitución e realización do primeiro exercicio do proceso de selección tres prazas de ordenanza, escala de administración xeral, subescala subalterna (CE2019S) TRÁMITE: Rectificación O Deputado Delegado en materia de persoal, en virtude das competencias delegadas da Presidencia, dita a seguinte: Advertido un erro na publicación da resolución presidencial pola cal se aproba a relación definitiva, designación do tribunal e datas da súa constitución e realización do primeiro exercicio do proceso de selección de tres prazas de ordenanza, escala de administración xeral, subescala subalterna (CE2019S), no BOPPO nº125, de 2 de xullo de 2020, e ao abeiro do disposto no artigo 109 da Lei 39/2015, de Procedemento Administrativo Común das AAPP, e en virtude das facultades que me confire o artigo 61.12 de Real Decreto 2568/86, de 28 de novembro, RESOLVO incluir na lista definitiva de aspirantes admitidos deste proceso selectivo a DON CLAUDIU CONSTANTIN UBILLA TOSAS ***0188**. Asinada dixitalmente á marxe Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contenciosoadministrativo ante o Xulgado do Contencioso- Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente.
DH. A36.59749 CONCESIÓN DUN CAUDAL DE AUGA Á COMUNIDADE DE USUARIOS CASAS NOVAS 2017, NO CONCELLO DE PONTEVEDRA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 02/01/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de decembro de 2019 e como resultado do expediente incoado ó efecto, outorgouse á Comunidade de Usuarios Casas Novas 2017 unha concesión de 340 m3 anuais de auga que procede de dous mananciais situados no lugar de Casas Novas, na parroquia de Mourente (Santa María), no concello de Pontevedra (Pontevedra), con destino a uso doméstico e rega. O xefe do Servizo de Tramitación Técnico-Administrativa do Dominio Público Hidráulico, Abdelwahab Maria Bonosa Zannouti Torrabadella.
DH. W36.72556 MARGARITA GONZÁLEZ ROMERO, SOLICITUDE DE AUTORIZACIÓN DE OBRAS NO LUGAR DE LAGOA, PARROQUIA DE BEADE (SANTO ESTEVO), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/12/2020)

Margarita González Romero solicita de Augas de Galicia co CIF: Q1500378C, a autorización de obras no lugar de Lagoa, parroquia de Beade (Santo Estevo), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.72556 As obras solicitadas consisten na construción de vivenda unifamiliar de dúas plantas e máis soto e 251,86 m² de superficie total construída, con cimentación e estrutura de formigón, cuberta plana, construción de 108,60 ml de peche de malla metálica e máis urbanización do interior da parcela nº1 da referencia catastral 54057A097000750000AK, en zona de policía e a unha distancia de 59,14 m do leito dun regato innominado, na rúa Lagoa, parroquia de Beade, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 13 de novembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
BOLSAS CONCEDIDAS E NON CONCEDIDAS A DEPORTISTAS DE ALTO NIVEL(DEPO_DAN) & DEPORTISTAS PROMESA (DEPO_PROMESA) DA PROVINCIA DE PONTEVEDRA PARA O ANO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/09/2020)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2020, publícanse as bolsas concedidas e non concedidas no mes de setembro polo servizo de Deportes da Deputación Provincial, para Deportistas de alto nivel (DEPO_DAN) & Deportistas Promesa (DEPO_PROMESA) da provincia de Pontevedra para o ano 2020, aprobadas por Xunta de Goberno na súa sesión ordinaria do día 11 de setembro de 2020. Pontevedra, 16 de setembro de 2020 A PRESIDENTA – O SECRETARIO